《凤凰台忆吹箫》
宋代·佚名

红蓓珠圆，素蕤玉净，南荒已报春还。便迤逦，云开五岭，雪霁群春。喜见东君信息，应不管、潘鬓新班。谁寄，心萦秋水，目断春山。
长记小桥斜渡，潇洒处，苇篱茅舍三间。肯伴我、风光赏遍，月影疑残。好为调羹结子，玉弦冷、金鼎空闲。北枝畔，谁念嶰律犹寒。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。